Държавен вестник, бр. 53, 2012 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  53
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ 
между правителството на Република България 
и правителството на Република Хърватия за 
полицейско сътрудничество 
(Утвърдено с Решение № 4 от 12 януари 2012 г. 
на Министерския съвет. В сила от 14 юни 2012 г.)
Правителството на Република България и 
правителството на Република Хърватия, нари­
чани по-нататък „страните“,
водени от желанието да засилят двустран­
ните отношения и да задълбочат полицейското 
сътрудничество, 
отчитайки важността на полицейското 
сътрудничество за защитата на националната 
сигурност и обществения ред, 
решени да активизират и усъвършенстват 
полицейското сътрудничество,
водени от желанието да противодействат 
ефективно на трансграничната престъпност,
зачитайки целите и принципите на между­
народноправните инструменти, които са в сила 
за техните държави, както и резолюциите на 
Организацията на обединените нации и ней­
ните специализирани агенции в сферата на 
противодействие на престъпността,
като подчертават ролята и значението на 
достиженията на правото на ЕС в областта на 
полицейското сътрудничество,
се споразумяха за следното:
Г л а в а  I
ОБЩИ РАЗПОРЕДБИ
Член 1
Предмет 
Това споразумение определя реда и усло­
вията, при които страните в съответствие с 
националното си законодателство си сътруд­
ничат чрез своите компетентни органи при 
предотвратяването на заплахи за обществения 
ред и сигурност и при предотвратяване, раз­
криване и разследване на престъпления.
Член 2
Компетентни органи
(1) Компетентните органи на страните за 
изпълнение на това споразумение са: 
От страна на правителството на Република 
България:
– Министерството на вътрешните работи.
От страна на правителството на Република
Хърватия:
– Министерството на вътрешните работи, 
Генерална дирекция „Полиция“.
(2) Страните взаимно се информират относ­
но промените в техните компетентни органи.
(3) В рамките на своите правомощия ком­
петентните органи си сътрудничат пряко и до­
говарят специфични форми на сътрудничество 
и средства за комуникация.
Член 3
Области на сътрудничество
(1) В съответствие с националното си зако­
нодателство страните си сътрудничат в предот­
вратяването, разкриването и разследването на:
	 1. 		 тероризъм;
	 2. 		 финансиране на тероризъм;
	 3. 		 престъпление, извършено от лице, което 
действа по поръчение или в изпълнение 
на решение на организирана престъпна 
група;
	 4. 		 незаконен трафик на наркотични веще­
ства и прекурсори;
	 5. 		 нелегална миграция – нелегално транс­
портиране на хора през държавната 
граница, нелегално пребиваване на лица, 
нарушаване на паспортния и визовия 
режим;
	 6. 		 трафик на хора;
	 7. 		 престъпления срещу живота, здравето, 
свободата на личността и срещу човеш­
кото достойнство;
	 8. 		 сексуална злоупотреба с деца и детска 
порнография;
	 9.	 	 престъпления срещу собствеността;
	 10.		 отвличане и противозаконно лишаване 
от свобода; 
	 11. 	изнудване; 
	 12.		 незаконно производство, трафик и 
притежаване на взривни вещества, 
огнестрелни оръжия и боеприпаси, хи­
мически, биологични, ядрени и радио­
активни материали, стоки и технологии 
с възможна двойна употреба, военни 
материали, оборудване и компоненти, 
други материали и оборудване, които 
могат да бъдат използвани за оръжия 
за масово унищожение, както и други 
общоопасни средства;
	 13.		 незаконно отнемане и незаконен тра­
фик на моторни превозни средства, 
подправяне и използване на подправени 
документи за тази цел; 
	 14. 	контрабанда на стоки; 
	 15. 	престъпления, свързани с международна 
търговия и икономически обмен;
	 16. 	подправка на парични знаци, ценни 
книжа и марки, както и други непа­
рични платежни инструменти, които 
не са ценни книжа, както и тяхното 
разпространение или използване;
	 17. 	изпиране на пари;